ร้อง 4 หน่วยงานช่วยสางหนี้ข้าราชการล้มละลาย
ชมรมปฎิรูปสิทธิลูกหนี้ เดินหน้าขับเคลื่อนยื่นหนังสือ 4 หน่วยงาน&nbsp; ช่วยปลดห่วงหนี้คล้องคอลูกหนี้ข้าราชการ
16 พ.ย. 2553

ชมรมปฎิรูปสิทธิลูกหนี้ เดินหน้าขับเคลื่อนยื่นหนังสือ 4 หน่วยงาน  ช่วยปลดห่วงหนี้คล้องคอลูกหนี้ข้าราชการ 
นางสาวอาจิน จุ้งลก เลขาธิการ ชมรมปฎิรูปสิทธิลูกหนี้  เปิดเผยว่าในวันที่ 17 พ.ย.นี้จะเดินทางไปยื่นหนังสือถึงกระทรวงยุติธรรม กระทรวงพัฒนาการสังคมและความมั่นคงของมนุษย์ คณะกรรมาธิการแก้ไขหนี้สินแห่งชาติ   และสำนักงานนายกรัฐมนตรี  เพื่อรวบรวมปัญหาลูกหนี้ข้าราชการที่ถูกฟ้องล้มละลายและบังคับคดีขายทอดตลาดสินทรัพย์  พร้อมทั้งจัดกลุ่มลูกหนี้แยกตามธนาคาร  ซึ่งมีประมาณ 300 คน มูลหนี้รวมประมาณ 500  -1,000 ล้านบาท  เพื่อที่จะให้กระทรวงยุติธรรม เป็นผู้ประสานงานให้เชิญสมาคมธนาคารไทย  ธนาคารแห่งประเทศไทย (ธปท.)  เข้ามาช่วยแก้ไขปัญหา อย่างเป็นระบบ และให้เข้ามาช่วยประนอมหนี้อย่างเป็นธรรม   พร้อมทั้งจัดตั้งศูนย์กลางบริการรับเรื่องเกี่ยวกับแก้ไขหนี้ครบวงจร (วันสต็อปเซอร์วิส) 
นอกจากนี้ได้ประสานงานกับคณะกรรมาธิการแก้ไขหนี้สินแห่งชาติ   เพื่อขับเคลื่อนการแก้ไขกฎหมายการล้มละลายไม่ขัดคุณสมบัติการรับข้าราชการ รัฐวิสาหกิจ เนื่องจากขณะนี้มีข้าราชการและรัฐวิสาหกิจจำนวนมากตกในภาวะกดดันที่เจ้าหนี้เตรียมฟ้องล้มละลาย
"ปัจจุบันสถานการณ์ข้าราชการและพนักงานรัฐวิสาหกิจเป็นหนี้และเข้าสู่กระบวนการการบังคับคดี   ซึ่งสถาบันการเงินหลายแห่งนำหนี้ไปขายให้บริษัทติดตามหนี้  ทำให้มีใช้วิธีกดดันและทำทุกวิธีทางที่จะบังคับ โดยใช้ข้ออ้ากฎหมายการฟ้องล้มละลายมาข่มขู่ข้าราชการ และรัฐวิสาหกิจ   ทั้งนี้แม้ธนาคารพาณิชย์ที่ขายหนี้ไปแล้ว ก็สามารถที่จะเข้ามาช่วยเหลือได้ " นางสาวอาจิณกล่าว